Hvis man er fyldt 25 år, har et års relevant erhvervserfarng og er optaget på social- og sundhedsassistent uddannelsen, kan man fremover forvente lidt af en lønfest. Danske Regioner og FOA har underskrevet en aftale om, at social- og sundhedsassistentelever, der opfylder kravene og er optaget fra 2008, kan få voksenelevløn. Lønnen som voksenelev er godt 70 procent højere end den almindelige elevløn. - Vi håber, at muligheden for voksenelevløn vil få flere til at uddanne sig til social- og sundhedsassistenter, for vi har hårdt brug for hænderne i det nordjyske sundhedsvæsen, siger regionsrådsformand Ulla Astman på rn.dk.

Opsummering:
Social- og sundhedsassistentelever I Nordjylland kan fra år 2008 få voksenelevløn.